Lampeland stasjon

Lampeland stasjon er en nedlagt jernbanestasjon på Numedalsbanen ved Lampeland i Flesberg kommune i Buskerud. Lampeland stasjon ligger 119,87 kilometer fra Oslo S og 10,5 kilometer fra Kongsberg stasjon.

 Historikk 
Ekspedisjonsbygningen ble oppført i 1924, og stasjonen ble offisielt åpnet den 19. november 1927 sammen med resten av banen. Stasjonen fikk ny status som et ubetjent tidligere ekspedisjonssted i 1971, og i 1980 fikk Lampeland status som holdeplass med lastespor.

Passasjertrafikken ble vedtatt nedlagt på Numedalsbanen ved årsskiftet 1988/1989. Ekspedisjonsbygningen er i nyere tid blitt solgt til private eiere.

Ifølge sluttrapporten for anlegget av Numedalsbanen ble den doble vokterboligen fra Lampeland i 1940 tatt i bruk som stasjonsbygning ved Etna stasjon, men det viser seg å være feil. Det var i stedet den tilsvarende vokterboligen fra Midtstigen som ble flyttet til Etna.Brev av 19. september 1939 fra NSB Drammen distrikt til NSB Hovedstyret om salg av Midtstigen vokterbolig til NSB Oslo distrikt)

Stasjonen hadde vannstender for etterfylling av vann på damplokomotiver. Vanncisternen er ennå synlig som en forhøyning i terrenget vis-à-vis stasjonsbygningen.

 Galleri 

 Referanser 

 Litteratur 

 Eksterne lenker 


Kategori:Nedlagte jernbanestasjoner i Norge
Kategori:Jernbanestasjoner på Numedalsbanen
Kategori:Samferdsel i Flesberg
Kategori:Jernbanestasjoner åpnet i 1927
Kategori:1927 i Norge
Kategori:Byggverk i Flesberg